wickkiey/tamil-wikipedia-markdown huggingface dataset:
# எர்மியோன் (ஆர்கோலிஸ்)



**எர்மியோன்** (*Hermione* ) அல்லது **ஹெர்மியம்** அல்லது **ஹெர்மியன்** (Ἑρμιών அல்லது Ἑρμιῶν ) என்பது ஆர்கோலிசின் தெற்கு முனையில் இருந்த ஒரு நகரமாகும். இது கிரேக்க வரலாற்றின் பாரம்பரிய காலத்தில் ஒரு சுதந்திர நகர அரசாக இருந்தது. மேலும் எர்மியோனிஸ் ( **Ἑρμιονίς** ) என்ற பெயருடைய ஒரு பிரதேசத்தை உள்ளடக்கியதாக இருந்தது. ஆர்கோலிசின் தெற்கு கடற்கரைக்கும் ஹைட்ரா தீவுக்கும் இடையே உள்ள கடல் இதன் பெயரால் எர்மியோனிடிக் வளைகுடா என்று அழைக்கப்பட்டது. இது ஆர்கோலிக் மற்றும் சரோனிக் வளைகுடாக்களிலிருந்து வேறுபட்டதாகக் கருதப்படுகிறது.  

கிரேக்கத் தொன்மவியலின்படி, எர்மியோன் திரையோப்சால் நிறுவப்பட்டது. எர்மியோனை *இலியட்டில்* உள்ள கப்பல்களின் பட்டியலில் ஓமர் அதன் உறவு நகரமான அசினுடன் குறிப்பிடுகிறார். அசீன் மற்றும் ஈயோன் ஆகியவை ஆரம்ப காலத்தில் டோரியர்களால் கைப்பற்றப்பட்டன. ஆனால் எர்மியோன் நீண்ட காலத்திற்குப் பிறகும் ஒரு சுதந்திர டிரையோபியன் அரசாகத் தொடர்ந்தது. எர்மியோன் டிரையோபியன் நகரங்களில் மிக முக்கியமானதாகத் தோன்றுகிறது. மேலும் இது ஒரு காலத்தில் அருகிலுள்ள கடற்கரையின் பெரும்பகுதியையும், அண்டை தீவுகள் பலவற்றையும் கைப்பற்றியதாகத் தெரிகிறது. ஐட்ரா எர்மியோனியர்களுக்கு சொந்தமானது என்றும், அவர்கள் அந்த தீவை சாமியான் கடற்கொள்ளையர்களிடம் ஒப்படைத்ததாகவும், அவர்கள் அதை டிரோசெனியர்களின் பொறுப்பில் ஒப்படைத்ததாகவும் கூறப்படுகிறது. கிரேக்க பாரசீகப் போர்களின் போது எர்மியோனியர்கள் டிரையோப்ஸ் என்று குறிப்பிடப்பட்டுள்ளனர்: அவர்கள் மூன்று கப்பல்களை சலாமிஸ் போருக்கும், 300 பேரை பிளாட்டியா போருக்கும் அனுப்பினர்.  

## தொல்லியல் ஆய்வு
கிரேக்க மற்றும் ஸ்வீடிஷ் தொல்லியல் ஆய்வாளர்கள் 2015 ஆம் ஆண்டு முதல் ஹெர்மியோனில் ஆய்வு மேற்கொண்டனர். முதலில் *A Greek cityscape and its people* *என்ற தலைப்பிலான* *ஒரு திட்டமாக அது மேற்கொள்ளப்பட்டது.* பண்டைய ஹெர்மியோன் (2015-2017) பற்றிய ஒரு ஆய்வாக, இது *ஹெர்மியோன்: எ மாடல் சிட்டி* (2018-) என்ற ஆராய்ச்சி திட்டத்தில் மேற்கொள்ளப்பட்டது. கட்டமைக்கப்பட்ட சூழல், நிலப்பரப்பு, குடும்பம் மற்றும் பிற சமூகக் கட்டமைப்புகள் மற்றும் இறுதி சடங்குகள் உட்பட சமயப் பழக்கவழக்கங்கள் ஆகியவற்றின் ஒருங்கிணைந்த ஆய்வுகள் மூலம் நீண்டகாலக் கண்ணோட்டத்தில் கிரேக்க அரசியலில் வாழ்க்கையைப் பற்றிய சிறந்த புரிதலை உருவாக்குவதே இந்தத் திட்டங்களின் நோக்கமாகும். ஆராய்ச்சிகளின் முடிவுகள் ஏதென்ஸில் உள்ள ஸ்வீடிஷ் இன்ஸ்டிடியூட் இதழில் வெளியிடப்பட்டன இது ஓபஸ்குலா , மற்றும் தொல்பொருள் ஆய்வு இதழில் வெளியிடப்பட்டது.
# சல்பாய் உடன்படிக்கை


**சல்பாய் உடன்படிக்கை** (*Treaty of Salbai*) 1782 ஆம் ஆண்டு மே மாதம் 17 ஆம் தேதியன்று மராட்டியப் பேரரசு மற்றும் பிரித்தானிய கிழக்கிந்திய கம்பெனியின் பிரதிநிதிகளால் கையொப்பமிடப்பட்டது. முதல் ஆங்கிலோ-மராத்தா போரின் முடிவைத் தீர்ப்பதற்கான நீண்ட பேச்சுவார்த்தைகளுக்குப் பிறகு வாரன் ஏசுட்டிங்சு மற்றும் மகாதாச்சி சிந்தியா இடையே இவ்வொப்பந்தம் கையெழுத்தானது. இந்த விதிமுறைகளின் கீழ், பிரித்தானிய நிறுவனம் சல்செட் மற்றும் புரோச் ஆகியவற்றின் கட்டுப்பாட்டைத் தக்க வைத்துக் கொண்டது. மராட்டியர்கள் மைசூர் ஐதர் அலியைத் தோற்கடித்து கர்நாடகாவின் பிரதேசங்களை மீண்டும் கைப்பற்றுவார்கள் என்பதற்கான உத்தரவாதத்தைப் பெற்றது. மராத்தியர்கள் தங்கள் பிரதேசங்களில் குடியேற்றங்களை நிறுவுவதற்கு பிரெஞ்சுக்காரர்கள் தடைசெய்யப்படுவார்கள் என்றும் உறுதியளித்தனர். பதிலுக்கு, ஆங்கிலேயர்கள் தங்கள் ஆதரவாளரான ரகுநாத் ராவுக்கு ஓய்வூதியம் வழங்க ஒப்புக்கொண்டனர். மேலும் இரண்டாம் மாதவராவ் மராட்டியப் பேரரசின் பேசுவாவாக இருக்க ஒப்புக்கொண்டனர். சூம்னா நதிக்கு மேற்கே மகாத்ச்சி சிண்டேவின் பிராந்திய உரிமைகோரல்களையும் ஆங்கிலேயர்கள் அங்கீகரித்தார்கள். புரந்தர் உடன்படிக்கைக்குப் பிறகு ஆங்கிலேயர்களால் ஆக்கிரமிக்கப்பட்ட அனைத்துப் பகுதிகளும் மராட்டியர்களுக்குத் திருப்பிக் கொடுக்கப்பட்டன.  

1802 ஆம் ஆண்டில் இரண்டாம் ஆங்கிலோ-மராத்தியப் போர் வெடிக்கும் வரை மராட்டியப் பேரரசுக்கும் பிரித்தானிய கிழக்கிந்தியக் கம்பெனிக்கும் இடையே ஒப்பீட்டளவில் அமைதி நிலவியது. டேவிட் ஆண்டர்சன் கிழக்கிந்திய கம்பெனியின் சார்பாக சல்பாய் உடன்படிக்கையை முடித்து வைத்தார்.
# பிரம்மகுப்தரின் கணக்கு

**பிரம்மகுப்தரின் கணக்கு** (*Brahmagupta's problem*), கிபி 628 ஆம் ஆண்டில் இந்தியக் கணிதவியலாளரான பிரம்மகுப்தரால் கண்டறியப்பட்டது. இக்கணக்கு அவரது "பிரம்மசுபுடசித்தாந்தம்" என்ற நூலில் இடம்பெற்றுள்ளது.  

கணக்கு: பெல்லின் சமன்பாட்டுக்குத் தீர்வு காணல்:  

பெல்லின் சமன்பாடு:  
: <math>x^2 - 92y^2 = 1</math>, <math>x,y>0</math> மற்றும் முழு எண்கள்.  

இச்சமன்பாட்டிற்கு பிரம்மகுப்தர் அளித்த மிகச்சிறிய தீர்வு:  
: <math>(x,y) = (1151,120)</math>.  

## இவற்றையும் காணவும்
- பிரம்மகுப்தர்
- இந்தியக் கணிதவியலாளர்களின் பட்டியல்
- பெல்லின் சமன்பாடு
- தேரவியலா சமன்பாடுகள்

## வெளியிணைப்புகள்
# உலூசியா மலை


**உலூசியா மலை** (*Mount Lucia*) மலேசியாவின் சபா மாநிலம் தாவாவ் பிரிவில் அமைந்துள்ள ஓர் எரிமலை கூம்பு மலையாகும். தோராயமாக இம்மலை 1,201 மீட்டர் (3,940 அடி) உயரம் கொண்டுள்ளது.  

## நிலவியல்
கடையூழிக்கடுத்த ஈற்றயலடுக்கு காலத்தின் பிற்பகுதியில் உலூசியா மலை தோன்றியது. தாவாவ் எரிமலை வயலில் உள்ள மரியா மலையுடன் சேர்ந்து, மலைகள் பிளேசியோகிளேசு, குவார்ட்சு மற்றும் பிற படிக தாதுக்கள் கொண்ட சாம்பல் எரிமலை பாறைகளால் ஆனது.
# மென்லோ பூங்கா, நியூ ஜெர்சி


**மென்லோ பார்க்** என்பது அமெரிக்காவின் நியூ ஜெர்சியில் உள்ள மிடில்செக்சு மாவட்டத்தின் எடிசன் நகரியத்தில் (Edison Township) உள்ள ஓர் ஒருங்கிணைக்கப்படாத சமூகம் ஆகும் (Unincorporated community).  

1876 ஆம் ஆண்டில், தாமஸ் எடிசன் மென்லோ பூங்காவில் தனது வீடு மற்றும் ஆராய்ச்சி ஆய்வகத்தை அமைத்தார். வளர்ச்சியடையாத இந்த வீட்டுமனை பகுதிக்கு, கலிபோர்னியாவில் உள்ள மென்லோ பூங்காவின் பெயர் சூட்டப்பட்டது. அங்கு வாழ்ந்த போது, எடிசன் "மென்லோ பூங்காவின் வழிகாட்டி" என்ற புனைப்பெயரைப் பெற்றார். வணிகப்பயன்பாட்டிற்கான ஆய்வு நடைமுறைகளை மேற்கொண்ட  முன்னோடி ஆய்வகங்களில் மென்லோ பூங்காவும் ஒன்றாக இருந்தது. இந்த மென்லோ பூங்கா ஆய்வகத்தில் தான் தாமஸ் எடிசன் ஒலிப்பதிவு செய்யும் கருவியை (ஆங்கிலம்: Phonograph) கண்டுபிடித்தார். வணிக ரீதியாக செய்யத்தக்க ஒளிரும் விளக்கு இழையை (ஆங்கிலம்: Incandescent light bulb filament) உருவாக்கினார். மென்லோ பூங்காவில் உள்ள கிறிஸ்டி தெரு (ஆங்கிலம்: Christie Street), வெளிச்சத்திற்காக மின்சார விளக்குகளைப் பயன்படுத்திய உலகின் முதல் தெருக்களில் ஒன்றாகும். எடிசன் மென்லோ பூங்காவை விட்டு வெளியேறி தனது வீட்டையும் ஆய்வகத்தையும் 1887 ஆம் ஆண்டு நியூ ஜெர்சி மாநிலத்தில் உள்ள வெஸ்ட் ஆரஞ்சுக்கு (West Orange) நகரியத்திற்கு மாற்றினார். அவரது மரணத்திற்குப் பிறகு, தாமஸ் ஆல்வா எடிசன் நினைவுக் கோபுரம் மற்றும் அருங்காட்சியகம் (ஆங்கிலம்: Thomas Alva Edison Memorial Tower and Museum) அவரது பழைய மென்லோ பார்க் ஆய்வகத்திற்கு அருகில் கட்டப்பட்டது. 1938 ஆம் ஆண்டில் நாட்டுக்காக அர்ப்பணிக்கப்பட்டது. எடிசனின் பழைய ஆய்வக தளமும் நினைவுச்சின்னமும் இப்போது எடிசன் மாநில பூங்கா (ஆங்கிலம்: Edison State Park) என்று பெயரிடப்பட்டுள்ளன. அவர் உயிருடன் இருந்தபோது, "ரேரிடன் நகரியம்" (ஆங்கிலம்: Raritan Township) என்று அழைக்கப்பட்ட (மென்லோ பூங்கா அமைந்துள்ள) நகராட்சி பகுதி (Municipality region), தாமஸ் எடிசனின் நினைவாக நவம்பர் 10, 1954 ஆம் தேதி முதல் எடிசன் நகரியம் என்று அதிகாரப்பூர்வமாக பெயர் மாற்றப்பட்டது.  

## மேலும் பார்க்கவும்

- எடிசன், நியூ ஜெர்சியில் உள்ள சுற்றுப்புறங்களின் பட்டியல்
# தி ஆலன் பார்சன்சு புரோஜெக்டு


**தி ஆலன் பார்சன்சு புரோஜெக்டு** என்பது ஒலிப் பொறியாளர் ஆலன் பார்சன்சும் பாடகரும் பாடலாசிரியருமான எரிக் வூல்வுசனும் இணைந்து 1975ஆம் ஆண்டு உருவாக்கிய ஓரு புரோகிரசிவ் ராக் வகை இசைக்குழு ஆகும். இவர்கள் இருவருமே இசுக்காத்லாந்து நாட்டைச் சேர்ந்தவர்கள் ஆவர். இவர்கள் வெளியிட்ட இசைத்தொகுப்புகள் ஒவ்வொன்றும் ஒரு கருப்பொருளை மையமாக வைத்து உருவாக்கப்பட்டவை.  

## படிமங்கள்
# மொரிசியசு தொலைதொடர்பு கோபுரம்



**மொரிசியசு தொலைதொடர்பு கோபுரம்** (*Mauritius Telecom Tower*) மொரிசியசு நாட்டின் தலைநகரமான போர்ட் லூயிசு நகரத்தில் அமைந்துள்ள ஒரு வானளாவிய கட்டடமாகும். 19 மாடி கட்டிடமான இது மொரிசியசில் காணப்படும் இரண்டாவது மிக உயரமான கட்டிடம் ஆகும். மொரிசியசு நாட்டின் தொலை தொடர்பு துறை தலைமையகம் இங்கு உள்ளது. இதன் உயரம் 88 மீட்டர்கள் ஆகும். ஆனால் அதன் இரண்டு இடிதாங்கி கம்பிகளை அளவிடும் போது 101 மீட்டர் உயரம் உள்ளது.
# தாமஸ் எடிசனின் இல்லம்


**தாமஸ் எடிசனின் இல்லம்** என்பது அமெரிக்காவின் கென்டக்கி மாநிலம் லூயிஸ்வில் நகரம், புட்சர்டவுன் (Butchertown) பகுதியில் அமைந்துள்ள ஒரு வரலாற்று சிறப்புமிக்க வீடு ஆகும். ஒவ்வொரு தளத்திலும் ஒரு முழுமையான அடுக்குவீடு  கொண்ட இந்த இரட்டை மாடி வீடு (Duplex House) 1850 ஆம் ஆண்டு கட்டப்பட்டது. தாமஸ் எடிசன் 1866 ஆம் ஆண்டு முதல் 1867 ஆம் ஆண்டு வரை லூயிஸ்வில்லில் வாழ்ந்த காலத்தில் இங்கு வசித்திருக்கலாம். இந்த வீட்டில் எடிசனின் கண்டுபிடிப்புகளை காட்சிப்படுத்தும் அருங்காட்சியகம் உள்ளது.  

## எடிசன் காலத்தில் லூயிஸ்வில்
1866 ஆம் ஆண்டில், அதாவது 19 வயதில், தாமஸ் எடிசன், ஒரு திறமையான தந்திபொறி பணியாளர் ஆவார். வெஸ்டர்ன் யூனியன் (Western Union) என்ற அமெரிக்க பன்னாட்டு நிதி சேவை நிறுவனத்தில் பணியாற்றுவதற்காக லூயிஸ்வில்லுக்கு வந்தார். அப்போது இவருடைய அலுவலகம், முதன்மை மற்றும் இரண்டாவது தெருக்களுக்கிடையே, ஒரு மூலையில் இருந்தது. ஆகஸ்ட் 1866 ஆம் தேதி, பிரேசிலுக்கு ஒரு பயணம் மேற்கொள்ள எண்ணிய எடிசன் இங்கிருந்து புறப்பட்டார். ஆனால் நீர்வழி மூடப்பட்டதால் நியூ ஆர்லியன்ஸில் திரும்பினார். எனவே, அவர் மீண்டும் லூயிஸ்வில்லில் வேலைக்குத் திரும்பினார். புட்ச்சர்டவுன், கிழக்கு வாஷிங்டன் தெருவில் உள்ள இந்த இரட்டை மாடி வீட்டில் தங்கினார்.  

1867 ஆம் ஆண்டில், ஒரு நாள் இரவு நேர வேலையில் பணிபுரிந்து கொண்டிருந்தார். ஆர்வம் காரணமாக வேதியல் பரிசோதனைகளில் ஈடுபட்டுவந்த எடிசன், அன்று ஒரு மின்கலத்தை ஆய்வு செய்து கொண்டிருந்தார். அப்போது கந்தக அமிலம் தவறுதலாக அவரது முதலாளியின் மேசை கீழே தரையில் கொட்டியது. அடுத்த நாளே, அவர் பணிநீக்கம் செய்யப்பட்டார். அந்த நகரத்தை விட்டும் வெளியேறினார். பதினாறு ஆண்டுகளுக்குப் பிறகு, 1883 ஆம் ஆண்டில், எடிசனின் புதிய கண்டுபிடிப்புகளில் ஒன்றான ஒளிரும் ஒளி விளக்கு, இதே லூயிஸ்வில்லில் நிரூபித்துக் காட்டப்பட்டது.  

## மேலும் பார்க்கவும்

- Louisville பெருநகரப் பகுதியில் உள்ள இடங்கள் மற்றும் நிகழ்வுகளின் பட்டியல்
# மொரிசியசு வங்கி கோபுரம்



**மொரிசியசு வங்கி கோபுரம்** (*Bank of Mauritius Tower*) மொரிசியசு நாட்டின் தலைநகரமான போர்ட் லூயிசு நகரத்தில் அமைந்துள்ள ஒரு வானளாவிய கட்டடமாகும். 22 மாடி கட்டிடமான இது மொரிசியசு வங்கியின் தலைமையகமும் ஆகும். மொரியசு நாட்டின் மிக உயரமான கட்டடம் என்ற சிறப்புக்கு உரிய கட்டடம் ஆகவும் கருதப்படுகிறது. கட்டடத்தின் உயரம் 98 மீட்டர்கள் (321 அடி) ஆகும். ஆனால் இதன் கூரையை அளவிடும் போது 124 மீட்டர் (407 அடி) உயரம் கொண்டதாகவும் உள்ளது. 16,834 சதுரமீட்டர் அளவுடன் வலுவூட்டப்பட்ட இக்கற்காரை கட்டமைப்பு 2006 ஆம் ஆண்டு மே மாதத்தில் அதன் இறுதி உயரத்தை எட்டியது. போர்ட் லூயிசில் உள்ள மலை உச்சியில் உள்ள கோட்டையில் ஒரு காலத்தில் உயரங்கள் தடைசெய்யப்பட்ட பகுதியில் இக்கோபுரம் கட்டப்பட்டுள்ளது. 183 மீட்டர் (600 அடி} உயரமுள்ள வானூர்தித் துறையின் அலைபரப்பி கோபுரத்தை அடுத்து இதுவே நாட்டின் உயர்ந்த கோபுரமாகும்.  

மொரிசியசு வங்கி கோபுரத்தின் கட்டுமானம் கிட்டத்தட்ட 30 மாதங்கள் பிடித்தது. பருவகால சூறாவளிகளை எதிர்த்து நிற்கிறது. ப்புத் தெரிவிக்கிறது. இதன் செயல்பாட்டின் அடிப்படையில் மொரிசியசில் உள்ள மிகவும் தொழில்நுட்ப ரீதியாக மேம்பட்ட கட்டிடங்களில் ஒன்றாக கருதப்படுகிறது.  

101 மீட்டர் உயரம் கொண்ட தொலைதொடர்பு கோபுரம், 82 மீட்டர் உயரம் கொண்ட மாநில வங்கி கோபுரம், 79 மீட்டர் உயரம் கொண்ட மொரிசியசு வானூர்தி மையம் போன்றவை போர்ட் லூயிசில் உள்ள இதர உயரமான கட்டடங்களாகும். 72 மீட்டர் உயரம் கொண்ட எபீன் சைபர் கோபுரம் மற்றும் மல்லெர்ப்சு அலைபரப்பி கோபுரம் ஆகியன போர்ட்லூயிசுக்கு வெளியே அமைந்த கட்டடங்களாகும்.  
## காட்சியகம்
# கோசம்பரி



**கோசம்பரி ** என்னும் உணவு வகை தமிழ்நாடு, கேரளம் மற்றும் கர்நாடகாவில் சில சமூகங்களில் உண்ணப்படும் பச்சைக் காய்கறி மற்றும் பழக்கூட்டு வகை ஆகும். இது ஊறவைத்த பருப்பு வகைகளைக் (அதாவது உடைத்த பருப்பு வகைகள்) கலந்த பின்னர் கடுகு பயன்படுத்தி தாளிக்கப்படுகிறது. பொதுவாகப் பயன்படுத்தப்படும் பருப்பு வகைகள் உடைத்த கொண்டைக்கடலை (கன்னடத்தில் கடலே பேலே) மற்றும் உடைத்த பாசிப் பயறு ( கன்னடத்தில் ஹெசரு பேலே). இந்த கூட்டு (Salad) சில நேரங்களில் சிற்றுண்டிகளாக உண்ணப்படுவதுண்டு. முழு உணவின் ஒரு பகுதியாக உண்ணுவதே .பெரும்பாலானோர் வழக்கம். தமிழ்நாட்டில் திருமணம் மற்றும் இராம நவமி போன்ற பண்டிகைகளில் மற்ற உணவு வகையுடன் உண்ணப்படுகிறது.  

## வகைகள்
- வெள்ளரிக்காய் கோசம்பரி
- முட்டைகோசு கோசம்பரி

## தேவையான பொருட்கள்
பொதுவாக கோசம்பரி பாசிப்பயறு, தேங்காய் துருவல், கொத்தமல்லி, மிளகாய் சேர்த்து தயாரிக்கப்படுகிறது . விருப்பப்பட்டால் துருவிய கேரட் அல்லது பொடியாக நறுக்கிய வெள்ளரிக்காய் கலந்து கொள்ளலாம். தாளிக்க தேவைப்படுவன: எண்ணெய், கடுகு, கறிவேப்பிலை, பெருங்காயம் ஆகியனவாகும்.  

## சமையல்
பாசிப் பயிரை இரண்டு மணி நேரம் ஊற வைக்கவும். தேங்காய் துருவல் மற்றும் கேரட். பொடியாக நறுக்கிய வெள்ளரிக்காயையும் பயன்படுத்தலாம். கொத்தமல்லி, மிளகாய் ஆகியவற்றை பொடிப்பொடியாக நறுக்கவும். மாம்பழக் காலத்தில் பழுக்காத மாங்காயைத் துருவி சேர்த்துக் கொள்ளலாம். தோதாபுரி வகை மாங்காய் கோசம்பரி செய்வதற்கு ஏற்றது. தாளிக்க : ஒரு சிறிய கடாயில் எண்ணெயை சூடாக்கி, கடுகு, பெருங்காயம் (விரும்பினால்) மற்றும் கறிவேப்பிலை சேர்க்கவும். மசாலாவை ஆற விடவும். சுவைக்கு தேவையான அனைத்து பொருட்களையும் உப்பு சேர்த்து கலக்கவும்.  
பருப்பிற்கு பதிலாக முட்டைக்கோசை பயன்படுத்தலாம். வெள்ளரிக்காய்க்கு பதிலாக குடைமிளகாய் போன்ற காய்களையும் பயன்படுத்தலாம்.  

## பாரம்பரியம்
கோசம்பரி பண்டிகைகள், வீட்டில் நடைபெறும் பூசை, மற்றும் சிறப்பு சடங்குகளில் கலந்துகொள்வோருக்கு விநியோகிக்கப்படுகிறது. இது விநாயகர் சதுர்த்தி மற்றும் இராம நவமி ஆகிய பண்டிகைகளின் போது கட்டாயம் விநியோகிக்கப்படுகிறது. வரமகாலட்மி மற்றும் கௌரி பண்டிகையின் போது பெண்கள், ஒருவரையொருவர் அழைத்து, மஞ்சள் குங்குமம் மற்றும் கோசம்பரி ஆகியவற்றை பிரசாதமாகக் கொடுத்து கொண்டாடுவார்கள்.  

## பரிமாறும் முறைகள்
- தமிழகத்தில் வாழை இலையின் வலது மேற்புறத்தில் வடை மற்றும் காய்கறிகளுக்கு மத்தியில் பரிமாறப்படுகிறது.

## காட்சியகம்

## சுட்டிகள்
- கோசம்பரி சமையல் குறிப்பு
# வால்டோர்



**வால்டோர்** (ஆங்கிலம்: *Val d'Or, Penang*; மலாய்: *Val d'Or, Pulau Pinang*; சீனம்: 华都村); என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு *(Sungai Jawi)* செல்கிறது. வடக்கில் சிம்பாங் அம்பாட் *(Simpang Ampat)* நகரமும்; சுங்கை பாக்காப் நகரமும் உள்ளன. இது ஒரு விவசாய நகரம் ஆகும்.  

நிபோங் திபால் நகரில் இருந்து 7 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம்.  

## சொற்பிறப்பியல்
பிரெஞ்சு மொழியில், *Val d'Or* எனும் சொல் தங்கப் பள்ளத்தாக்கு என்பதைக் குறிக்கிறது. மலேசியா, பினாங்கு மாநிலத்தில் அமைந்துள்ள வால்டோர் நகரம் 19-ஆம் நூற்றாண்டின் நடுப்பகுதியில் பிரான்சு நாட்டின் தொடர்பைக் கொண்டு இருந்தது.  

அந்தக் காலக் கட்டத்தில் இரண்டு பிரெஞ்சுக்காரர்கள் பினாங்கு, செபராங் பிறை பகுதிக்கு வந்து ஒரு விவசாயத் தோட்டத்தை அமைத்தனர்.  

## வரலாறு
19-ஆம் நூற்றாண்டின் நடுப்பகுதியில், டோனாடியூ *(Donnadieu)* என்ற பிரெஞ்சுக்காரர் இப்போது இருக்கும் வால்டோருக்கு வந்து, ஒரு கரும்புத் தோட்டத்தை நிறுவினார். பின்னர் மற்றும் ஒரு பிரெஞ்சுக்காரர் லியோபோல்ட் சாசெரியா *(Léopold Chasseriau)* என்பவரும் அவருடன் இணைந்து கொண்டார்.  

இருவரும் இணைந்து நிர்வாகம் செய்து வந்தார்கள். இருப்பினும் 1843-ஆம் ஆண்டு டோனடியூ, கடல் கொள்ளையர்களால் கொலை செய்யப் பட்டார். அதன் பின்னர் அவர்களின் பிள்ளைகள் அந்தத் தோட்டத்தைக் கவனித்துக் கொண்டார்கள்.  

படிப்படியாக முன்னேறி ஒரு சர்க்கரை ஆலையை உருவாக்கினார். பின்னர் வால்டோர் கரும்பு தோட்டத்தின் உரிமையாளர் ஆனார். இவர் தான் வால்டோர் நகரத்தை உருவாக்கியவர் என்று இப்போது அறியப் படுகிறார்.  

## கிராமப் பகுதிகள்
வால்டோர் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்குள்ள கிராமங்கள்:  

- ஜாலான் ஸ்டேசன் கிராமம் *(Kampung Jalan Stesen)*
- தித்தி ஈத்தாம் கிராமம் *(Kampung Titi Hitam)*
- மஸ்ஜித் பாரு கிராமம் *(Kampung Masjid Baru)*
- ஜாவி, சுங்கை பாக்காப் கிராமம் *(Kampung Jawi, Sungai Bakap)*
- லீமா கொங்சி கிராமம் *(Kampung Lima Kongsi)*
- வால்டர் கிராமம் *(Kampung Valdor)*

## வால்டோர் தோட்டத் தமிழ்ப்பள்ளி
வால்டோர் பகுதியில் ஒரு தமிழ்ப்பள்ளி உள்ளது. அதன் பெயர் வால்டோர் தமிழ்ப்பள்ளி. **189 மாணவர்கள்** பயில்கிறார்கள். **17 ஆசிரியர்கள்** பணிபுரிகிறார்கள்.  

| PBD4032 | சுங்கை பாக்காப் | SJK(T) Ladang Valdor | **வால்டோர் தோட்டத் தமிழ்ப்பள்ளி** | 14200 | சுங்கை பாக்காப் | 189 | 17 | } |
| --- | --- | --- | --- | --- | --- | --- | --- | --- |
# குமிட்டிபதி பாறை ஓவியங்கள்


**குமிட்டிபதி பாறை ஓவியங்கள்** என்பன, தமிழ் நாட்டின், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தில் அமைந்துள்ள பதிமலை பாறைக் குன்றின் அடிவாரத்தில் இயற்கையாக அமைந்த இரண்டு குகைகளில் உள்ள பாறைகளில் தீட்டப்பட்ட ஓவியங்களைக் குறிக்கும். 'வரலாற்றுக் காலத்துக்கு முற்பட்ட இனக்குழு மனிதர்கள்' வாழ்ந்த இந்த குகைத்தளத்தில், வெண்மை நிற பாறை ஓவியங்கள் காணப்படுகின்றன'. இந்த ஓவியங்கள் 3,000 முதல் 4,000 ஆண்டுகள் பழமையானவை என இந்திய தொல்லியல் துறையால் சான்றளிக்கப்பட்ள்ளதாக தமிழ்நாடு கலை மற்றும் இலக்கிய சங்கத்தின் தலைவர் மாவட்ட ஆட்சியரிடம் கூறியுள்ளார். .  
## அமைவிடம்
குமிட்டிபதி பாறை ஓவியங்கள் தமிழ்நாடு மாநிலம், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தின் அருகே அமைந்துள்ள பதிமலை குன்றில் முருகன் கோயில் உள்ளது. பதிமலை பாறைக் குன்றின் அடிவாரத்தில் இயற்கையாக அமைந்த குகைகள் உள்ளன. இந்தக் குகைகளில் பழங்கால மக்கள் வாழ்ந்ததற்கான தடயங்கள் காணப்படுகின்றன. இங்குள்ள இரண்டு குகைகளில் வெள்ளை நிற பாறை ஓவியங்கள் (white ochre rock art paintings) காணப்படுகின்றன. 4 அடி அகலம், 2 அடி உயரத்தில் குறுக்கும், நெடுக்குமாக ஓவியம் தீட்டப்பட்டுள்ளது.  

இந்தக்கிராமத்தின் அருகே வேலந்தாவளம் என்ற ஊர் உள்ளது. வேழம் என்பது யானையையும், தாவளம் என்பது சந்தையையும் குறிப்பதாக தொல்லியல் துறையினர் கருதுகின்றனர். இவ்வூருக்கு அருகே அமைந்துள்ள மாவுத்தம்பதி என்ற கிராமத்தில் யானைப்பாகன்கள் (மாவுத்தன் = யானைப்பாகன்) வாழ்ந்திருக்கலாம் என்றும் அனுமானிக்கப்படுகிறது.  

தொல்லியல் துறை மூலம் பதிமலை பாறை குகை ஓவியங்களை பாதுகாப்பதற்கு கூடம் அமைக்கவும், நினைவுச்சின்னம் மற்றும் தூண் அமைக்கவும் திட்டமிடப்பட்டுள்ளதாக கோவை மாவட்ட தொல்லியல் துறையினர் தெரிவித்துள்ளனர். பதிமலை குகைப் பகுதி இருக்கும் நிலத்தை வருவாய்த்துறை மூலமாக பெற்ற பிறகே பாதுகாப்பு பணிகளைத் தொடங்க இயலும் என்றும் கூறியுள்ளனர்.
# சிலிக்காலைட்டு



**சிலிக்காலைட்டு** (*Silicalite*) என்பது SiO<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். வெண்மை நிறத்தில் கானப்படும் இச்சேர்மம் சிலிக்கன் டை ஆக்சைடின் பல வடிவங்களில் ஒன்றாகப் பார்க்கப்படுகிறது.  
நான்முக சிலிக்கான் மையங்களும் இரண்டு-ஒருங்கிணைந்த ஆக்சைடுகளும் இதன் கட்டமைப்பில் உள்ளன.  
டெட்ராபுரோப்பைலமோனியம் ஐதராக்சைடை நீர்வெப்ப வினைக்கு உட்படுத்தி சிலிக்காலைட்டு தயாரிக்கப்படுகிறது. அதன்பின் நெருப்பிலிட்டு சூடாக்கி எஞ்சியிருக்கும் அம்மோனியம் உப்புகள் அகற்றப்படுகின்றன. 33% நுண்துளை கால்சியம் கொண்டிருப்பதால் சிலிக்காலைட்டு குறிப்பிடத்ததாகக் கருதப்படுகிறது. 0.6 நானோ மீட்டர் விட்டம் கொண்ட நீர்நாட்ட மூலக்கூறுகளை உறிஞ்சுவதற்கு அனுமதிக்கும் (SiO) 10 வளையங்களை உள்ளடக்கியதால் இது பயனுள்ளதாகவும் உள்ளது.  

Si1−xTixO<sub>2</sub> என்ற வாய்ப்பாட்டைக் கொண்ட தைட்டானியம் சிலிக்காலைட்டு சிலிக்காலைட்டின் வணிக ரீதியாக முக்கியமான மாறுபாடாகும். சில Si தளங்களில் Ti கலப்பு செய்யப்பட்ட சிலிக்காலைட்டுகள் இதில் உள்ளன. தைட்டானியம் டை ஆக்சைட்டின் வழக்கமான பல்வடிவங்கள் போலல்லாமல், தைட்டானியம் சிலிக்காலைட்டில் உள்ள Ti மையங்கள் நான்முக ஒருங்கிணைப்பு வடிவவியலைக் கொண்டுள்ளன. ஐதரசன் பெராக்சைடு புரோப்பைலீனுடன் வினைபுரிந்து புரோப்பைலீன் ஆக்சைடை வழங்கும் வினையில் இந்த வேதிப்பொருள் பயனுள்ள ஓர் ஊக்கியாக உள்ளது.
# மாப்புச்சி



**மாப்புச்சி** (*Mapuche*) எனப்படுபவர்கள் இன்றைய படகோனியாவின் பகுதிகள் உட்பட, இன்றைய தென்-மத்திய சிலி, தென்மேற்கு அர்கெந்தீனாவின் பழங்குடி இனக்குழுவாகும். மாப்புச்சி என்ற சொல் ஒரு பொதுவான சமூக, சமய, பொருளாதாரக் கட்டமைப்பைப் பகிர்ந்து கொண்ட பல்வேறு குழுக்களைக் கொண்ட பரந்த அளவிலான இனத்தைக் குறிக்கிறது, அதே போல் மாப்புடுங்குன் மொழி பேசுபவர்களைப் போன்ற பொதுவான மொழியியல் பாரம்பரியத்தையும் கொண்டுள்ளது. இக்குழுவினரின் செல்வாக்கு ஒரு காலத்தில் அகோன்காகுவா பள்ளத்தாக்கிலிருந்து சிலோ தீவுக்கூட்டம் வரையும், பின்னர் கிழக்கு நோக்கி படகோனியாவின் ஒரு பகுதியை உள்ளடக்கிய புயல்மாப்பு வரை பரவியிருந்தது. இன்று இந்த இனக்குழு சிலியில் உள்ள பழங்குடி மக்களில் 80% க்கும் அதிகமாகவும், மொத்த சிலி மக்கள்தொகையில் சுமார் 9% ஆகவும் உள்ளது. மாப்புச்சிகள் குறிப்பாக அரொக்கானியா என்ற வரலாற்றுக் காலப்பகுதியில் குவிந்துள்ளனர். பலர் பொருளாதார வாய்ப்புகளுக்காக கிராமப்புறங்களில் இருந்து சான்டியாகோ புவெனசு ஐரிசு ஆகிய நகரங்களுக்கு இடம்பெயர்ந்துள்ளனர்.
# பின்சுலெர்-ஹேட்விகர் தேற்றம்


யூக்ளீடிய வடிவவியலில் **பின்சுலெர்-ஹேட்விகர் தேற்றம்** (*Finsler–Hadwiger theorem*) என்பது ஏதாவது இரு சதுரங்களிலிருந்து வரையக்கூடிய மூன்றாவது சதுரத்தைப் பற்றியது. இந்த மூன்றாவது சதுரம், முதல் இரு சதுரங்களின் ஒரு பொது உச்சியை அதன் ஒரு உச்சியாகக் கொண்டுள்ளவாறு வரையப்படுகிறது. இத்தேற்றம் சுவிட்சர்லாந்தின் கணிதவியலாளர்கள் பால் பின்சுலெர், ஹூயூகோ ஹேட்விகர், ஆகியோரின் பெயரால் அழைக்கப்படுகிறது. 1937 இல் அவர்கள் இருவரும் இத்தேற்றத்தை ஹேட்விகர்-பின்சுலெர் சமனிலியுடன் சேர்த்து 1937 இல் வெளியிட்டனர். ஹேட்விகர்-பின்சுலெர் சமனிலி, ஒரு முக்கோணத்தின் பக்க நீளங்களுக்கும் பரப்பளவுக்கும் இடையேயுள்ள தொடர்பு பற்றியதாகும்.  

## தேற்றத்தின் கூற்று
ABCD, AB'C'D' இரண்டு சதுரங்கள்; அவற்றின் பொது உச்சி A; E, G என்பவை முறையே B'D, D'B இன் நடுப்புள்ளிகள்; மேலும் இரண்டு சதுரங்களின் மையங்கள் முறையே F, H எனில் நாற்கரம் EFGH ஒரு சதுரமாகும்.  

சதுரம் EFGH, எடுத்துகொண்ட இரு சதுரங்களின் *பின்சுலெர்-ஹேட்விகர் சதுரம்* என அழைக்கப்படுகிறது.  

## பயன்பாடு
ஒரு நாற்கரத்தின் பக்கங்களின் மீது வரையப்பட்ட சதுரங்களின் மையங்களின் வழியாக வரையப்பட்ட கோட்டுத்துண்டுகளின் முற்றொப்புமையையும் செங்குத்துத்தன்மையையும் நிறுவுவதற்கு இத்தேற்றம் பயன்படுகிறது.
# ஹேட்விகர்-பின்சுலெர் சமனிலி

கணிதத்தில், **ஹேட்விகர்-பின்சுலெர் சமனிலி** (*Hadwiger–Finsler inequality*) என்பது ஒரு தளத்திலமைந்த முக்கோணம் குறித்த ஒரு வடிவவியல் முடிவாகும்.  

முக்கோணத்தின் பக்கங்கள் *a*, *b*, *c*; பரப்பளவு *T* எனில்:  
:<math>a^{2} + b^{2} + c^{2} \geq (a - b)^{2} + (b - c)^{2} + (c - a)^{2} + 4 \sqrt{3} T \quad \mbox{(HF)}.</math>  

## தொடர்புள்ள சமனிலிகள்
- ஹேட்விகர்-பின்சுலெர் சமனிலியின் நேரடியான கிளைமுடிவு (வெயிட்சென்பாக்கின் சமனிலி):

முக்கோணத்தின் பக்க நீளங்கள் *a*, *b*, *c*; பரப்பளவு *T* எனில்:  
:<math>a^{2} + b^{2} + c^{2} \geq 4 \sqrt{3} T \quad \mbox{(W)}.</math>  

வெயிட்சென்பாக்கின் சமனிலியை ஈரோனின் வாய்பாட்டைப் பயன்படுத்தி நிறுவலாம். சமபக்க முக்கோணமாக ( *a*&nbsp;=&nbsp;*b*&nbsp;=&nbsp;*c*) "இருந்தால், இருந்தால் மட்டுமே," இச்சமனிலியின் (W) சமக்குறிக்கான முடிவு உண்மையாக இருக்கும்.  

- நாற்கரத்துக்கான வடிவம்:
*ABCD* ஒரு குவிவு நாற்கரம்; அதன் பக்க நீளங்கள் *a*, *b*, *c*, *d*; பரப்பளவு *T* எனில்:  

:<math> a^2+b^2+c^2+d^2 \ge 4T + \frac{\sqrt{3}-1}{\sqrt{3}}\sum{(a-b)^2} </math>  
இதில், <math> \sum{(a-b)^2}=(a-b)^2+(a-c)^2+(a-d)^2+(b-c)^2+(b-d)^2+(c-d)^2 </math>  

நாற்கரம் சதுரமாக இருந்தால் மட்டுமே இதிலுள்ள சமக்குறிக்கான முடிவு உண்மையாக இருக்கும்.  

## வரலாறு
இச்சமனிலி சுவிட்சர்லாந்தின் கணிதவியலாளர்கள் ஹூயூகோ ஹேட்விகர், பால் பின்சுலெர் ஆகியோரின் பெயரால் அழைக்கப்படுகிறது. அவர்கள் இருவரும் இதனை பின்சுலெர்-ஹேட்விகர் தேற்றத்துடன் சேர்த்து 1937 இல் வெளியிட்டனர். பின்சுலெர்-ஹேட்விகர் தேற்றம் இரு சதுரங்களுடன் ஒரு உச்சியைப் பகிரும் மற்றொரு சதுரத்தை தருவித்தல் பற்றியதாகும்.
# அம்பிராசியா


**அம்ப்ராசியா** (*Ambracia*, கிரேக்கம் , எப்போதாவது , *அம்ப்ராசியா* ) என்பது பண்டைய கிரேக்கத்தைச் சேர்ந்த நகரமாகும். இதன் தொல்லியல் தளம் நவீன ஆர்டாவில் உள்ளது. அம்ப்ராசியா கிமு 625 இல் கொரிந்தியர்களால் கைப்பற்றப்பட்டது. இது அம்பிராசியன் வளைகுடாவிலிருந்து சுமார் 11 கி.மீ. (7 மைல்) தொலைவில், செல்லக்கூடிய ஆற்றின் அராக்தோஸ் (அல்லது அராத்தஸ்) வளைவில், வளமான மரங்கள் நிறைந்த சமவெளிக்கு மத்தியில் அமைந்திருந்தது.  

## வரலாறு
அம்ப்ரேசியா கிமு 650 மற்றும் 625 க்கு இடையில் கொரிந்திய சர்வாதிகாரி சிப்செலசின் மகன் கோர்கசால் நிறுவப்பட்டது. அந்த நேரத்தில் இதன் பொருளாதாரம் வேளாண் நிலங்கள், மீன்பிடித்தல், கப்பல் கட்டுவதற்கான மரங்கள் மற்றும் எபிரசின் விளைபொருட்களை ஏற்றுமதி செய்தல் ஆகியவற்றை அடிப்படையாகக் கொண்டதாக இருந்தது.  

கிமு 189 இல் அம்ப்ராசியா மார்கஸ் ஃபுல்வியஸ் நோபிலியரால் கைப்பற்றப்பட்டு சூறையாடப்பட்டது. அதன் பிறகு படிப்படியாக முக்கியத்துமிழந்தது. பைசண்டைன் காலங்களில் ஆர்டா என்ற பெயரில் ஒரு புதிய குடியேற்றம் இங்கு ஏற்பட்டது. இந்த பிந்தைய நகரத்திற்கு அருகிலுள்ள பெரிய, நன்கு தொகுதிகளின் சில துண்டு துண்டான சுவர்கள் அம்ப்ராசியாவின் ஆரம்பகால செழிப்பைக் காட்டுவனவாக உள்ளன.
# லுக்லா



**லுக்லா** (**Lukla**) ( நேபாள நாட்டின் தூரக்கிழக்கில் அமைந்த மாநில எண் 1-இல் அமைந்த சோலுகும்பு மாவட்டத்தில் உள்ள சிற்றூர் ஆகும். இது இமயமலையில் 2860 மீட்டர் (9,380 அடி) உயரத்தில் அமைந்துள்ளது. இது எவரஸ்ட் மலை ஏறுபவர்களின் அடிவார நகரம் ஆகும். காட்மாண்டு நகரத்திலிருந்து 170 கிலோ மீட்டர் தொலைவில் உள்ள லுக்லா நகரத்தில் அபாயகரமான ஒரு சிறிய வானூர்தி நிலையம் உள்ளது.  
## தட்ப வெப்பம்
# பாகான் ஆஜாம்



**பாகான் ஆஜாம் ** (ஆங்கிலம்: *Bagan Ajam*; (மலாய் *Bagan Ajam*) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில்; மலேசியாவின் வடக்கு-தெற்கு விரவுச்சாலையை ஒட்டிய ஒரு சிறிய நகரம் ஆகும்.  

இந்த நகரம் காலைச் சந்தைக்கு மிகவும் பிரபலமானது. குறிப்பாக வார இறுதி நாட்களில் பெரும்பாலான குடியிருப்பாளர்கள் அந்தச் சந்தைக்கு வருவது வழக்கம்.  

பந்தாய் பாகான் ஆஜாம் *(Pantai Bagan Ajam)* என்பது உள்ளூர் மக்களிடையே பிரபலமான ஒரு கடற்கரையாகும். அழகிய கடல்கரை கொண்ட சிறுநகரம். மலேசியாவின் வடக்கு - தெற்கு விரவுச்சாலையைப் பயன்படுத்துபவர்கள், இந்த நகரத்தில் சற்று நேரம் ஓய்வு எடுத்துச் செல்வது வழக்கமாகும்.  

## பொது
### பட்டர்வொர்த் வெளிவட்டச் சாலை

பாகான் ஆஜாம் நகரமும்; பட்டர்வொர்த் நகரமும்; பட்டர்வொர்த் வெளிவட்டச் சாலையின் கட்டுமானத்தினால் *(Butterworth Outer Ring Road)* பெரும் மாற்றங்களைச் சந்தித்து உள்ளன.  

பட்டர்வொர்த் வெளிவட்டச் சாலை 2006-ஆம் ஆண்டில் கட்டி முடிக்கப்பட்டது. வெளிவட்டச் சாலையில் ஓய்வு மற்றும் சேவைப் பகுதிகள் அமைந்து உள்ளன. அத்துடன், இந்த வெளிவட்டச் சாலை மலாக்கா நீரிணைக்கு மிக அருகில், கடல்கரையை ஒட்டினால் போல அமைக்கப்பட்டு உள்ளது. அதனால்தான் பலரையும் இந்த இடம் மிகையாகக் கவர்கிறது.  

இங்கு வரும் பயணிகள் கடல் காட்சியைப் பார்க்கலாம். கடலில் சரக்குக் கப்பல்கள் செல்வதையும் பார்க்கவும் முடியும். பாகான் ஆஜாம் 15 சுங்கச் சாவடிகளைக் கொண்டுள்ளது.  

பாகான் ஆஜாம் நகரம் பட்டர்வொர்த் நகரில் இருந்து 3 கி.மீ. தொலைவிலும்; ஈப்போ மாநகரில் இருந்து 160 கி.மீ. தொலைவிலும் அமைந்துள்ளது. பட்டர்வொர்த் இராணுவ விமான நிலையம் *(RMAF Butterworth Air Base)* இங்குதான் உள்ளது.  

### மலேசியாவின் முதல் கடலடி சுரங்கப்பாதை

மலேசியாவின் முதல் கடலுக்கடிச் சுரங்கப் பாதையும் *(Penang Undersea Tunnel)* இங்கு அமைக்கத் திட்டமிடப்பட்டு உள்ளது. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப்படுகிறது.  

2016-ஆம் ஆண்டில் கட்டுமானப் பணிகள் தொடங்கின. பினாங்கு அரசாங்கத்தால் முதல் பாலத்தின் போக்குவரத்தைக் குறைக்கவும் மற்றும் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது.  

ஆனால் சில பல காரணங்களினால் ஒத்தி வைக்கப்பட்டது. எனினும் அண்மைய காலத்தில் கட்டுமானங்கள் தொடர்கின்றன. 2025-ஆம் ஆண்டு வாக்கில் நிறைவுபெறும் என எதிர்பார்க்கப்படுகிறது.
# நாமிச்சே பசார்


**நாமிச்சே பசார்** (Namche Bazaar, Nemche Bazaar அல்லது Namche Baza; ) என்பது நேபாளத்தின் வடகிழக்கே உள்ள மாநில எண் 11இல் உள்ள சோலுகும்பு மாவட்டத்தில் அமைந்த ஒரு எவரஸ்ட் மலை அடிவார சிற்றூர் ஆகும். இவ்வூரின் மிகத்தாழ்ந்த பகுதியே கடல்மட்டத்திலிருந்து 3440 மீட்டர் உயரத்தில் அமைந்துள்ளது. நேபாள நாட்டிலேயே மிகவும் விலைமிக்க செலவுமிக்க இடம் இதுவாகும். நேபாளத்தின் தலைநகரான காட்டுமாண்டு நகரத்தைவிட மூன்று மடங்கு கூடுதல் செலவுமிக்க இடம் இது. இங்கே நேபாள அரசின் அதிகாரிகளும், அலுவலகங்களும், தடுப்புக்காவல் நிலையங்களும் உள்ளன.  

2011 ஆண்டின் கணக்கெடுப்பின்படி இவ்வூரின் மக்கள் தொகை 1647, இவர்கள் 397 தனி வீடுகளில் வாழ்கின்றார்கள். இங்கு வாழும் செர்ப்பா இனத்தவர் எவரஸ்டு சிகரம் ஏறும் வீரர்களுக்கு வழிகாட்டிகளாகவும், சுமை தூக்குபவர்களாகவும் பணிசெய்கின்றனர். இவ்வூரில் யாக் எருமை மாமிசம் அதிக அளவில் உண்ணப்படுகிறது.  

## இடவமைப்பு
நாமிச்சே பசாருக்கு அருகே மேற்கே கோங்குடே இரி (Kongde Ri) என்னும் உயரிய மலையும், உயரம் 6187 மீட்டர் கிழக்கே தாம்செர்க்கு என்னும் 6623 மீட்டர் உயரிய மலையும் உள்ளது.  

## போக்குவரத்து
இவ்வூருக்குப் போய்வர கால்நடையாகத்தான் சென்றுவரமுடியும். குதிரை, கழுதை, மாடு, கவரிமா ஆகியவற்றின் மீதும் பொருள்களை ஏற்றிச்சென்றுவரலாம். நாமிச்சே பசார் ஊருக்கு மேலாக 3,750&nbsp;மீ / 12,303&nbsp;அடி உயரத்தில் சியாங்குபுச்சே வானூர்திநிலையம் உள்ளது, ஆனால் அது பயணிகள் செலவுக்கு இல்லை. எப்பொழுதாவது உருசிய பொருள் ஏற்றுமதி இறக்குமதிக்கு உலங்கு வானூர்தித் தளமாகப் பயன்படுகின்றது.  

## சுற்றுலா
நாமிச்சே பசார் மலையேறிகளும் கரட்டுநடையாளர்களும் (trekkers) குவியும் இடம். கும்புப் பகுதிக்குச் செல்ல இதுவொரு வாயிற்புறம். உயரச்சூழலில் பழக்கப்படவும் இது முக்கியமான இடம். இவ்வூரில் நிறைய விடுதிகளும் உணவகங்களும் உள்ளன. இணைய வசதிகளும் கம்பியில்லா இணைய வசதிகளும் உள்ள காப்பி-தேநீர் விடுதிகள் பல உள்ளன.  

சனிக்கிழமை காலையில், கிழமைதோறும் நடக்கும் சந்தை ஊரின் நடுவில் நடக்கும். நாளும் நடக்கும் திபேத்திய சந்தையும் உண்டு. ஆடைகளும் மலிவான சீனப் பண்டங்களும் பெரும்பாலும் விற்பனைப்பொருள்களாகவிருக்கும்.  

## தட்பவெப்பநிலை
நாமிச்சே குளிர்ந்த ஈரப்பதமான கோடைக்காலமும், உலர்ச்சியான குளிர்காலமும் கொண்டது. இவை பெரும்பாலும் உயரத்தாலும் கோடைக்கால பருவ மழையாலும் மாறுபடுவது.  

## படக்காட்சி
# கோரக்செப்



**கோரக்செப்** (**Gorak Shep**) நேபாள நாட்டின் மாநில எண் 1-இல் அமைந்த சோலுகும்பு மாவட்டத்தில் அமைந்த தற்காலிக குடியிருப்பு பகுதி ஆகும். இது பனிபடர்ந்த இமயமலையில் உள்ள எவரஸ்ட் மலையில் அடிவாரத்தில் உயரத்தில் அமைந்துள்ளது. எவரஸ்டு மலை ஏறும் காலங்களில் மட்டும் இந்த ஊர் செயல் செயல்படுகிறது. கோரக் செப்பில் மலையேற்ற வீரர்களுக்கான தங்கும் விடுதிகள் உள்ளது. இவ்வூரில் செர்ப்பாக்கள் மலையேற்ற வீரர்களுக்கு வழிகாட்டிகளாகவும், சுமை தூக்குபவர்களாகவும் உள்ளனர்.  

சாகர்மாதா தேசியப் பூங்காவின் ஒரு பகுதியாக கோரக்செப் குடியிருப்பு பகுதி உள்ளது. கோரக்செப் பனி ஏரி உள்ளது.  

கோரக்செப் காட்சி]]  
மற்றும் கோரக்செப்பின் அகலப்பரப்புக் காட்சி]]
# தொண்டூர் சமணர் குகையில் தமிழ் பிராமி கல்வெட்டு


**தொண்டூர் சமணர் குகையில் தமிழ் பிராமி கல்வெட்டு** என்பது விழுப்புரம் மாவட்டம், வல்லம் வட்டம், தொண்டூர் கிராமத்தையொட்டி அமைந்துள்ள பஞ்சனாப்பாடி குன்றில் உள்ள பாறையில் பொறிக்கப்பட்டுள்ள தமிழ் பிராமி கல்வெட்டைக் குறிக்கும். தொண்டூரைச் சுற்றி பெரிய பாறைகள் கொண்ட குன்றுகள் சூழ்ந்துள்ளன. இவ்வூர் வல்லத்திலிருந்து 10 கி.மீ. தொலைவிலும், செஞ்சியிலிருந்து 22 கி.மீ. தொலைவிலும், திண்டிவனத்திலிருந்து 34 கி.மீ. தொலைவிலும், விழுப்புரம் மாவட்டத் தலைமையகத்திலிருந்து வடக்கு நோக்கி 51 கி.மீ தொலைவிலும் அமைந்துள்ளது. இவ்வூர் விழுப்புரம் மற்றும் திருவண்ணாமலை மாவட்டங்களுக்கான எல்லையில் அமைந்துள்ளது. சீயமங்கலம், தேசூர், விடல், அகலூர், மேல்சித்தாமூர் சமண மடம் ஆகிய சமணப்பதிகள் இவ்வூருக்கு அருகே அமைந்துள்ளன.  
## சமணர் படுக்கைகள்
பஞ்சனாப்பாடி மலைக்குன்றில் இயற்கையான சமணர் குகைத் தளம் காணப்படுகிறது. குகைத்தளத்திற்குச் செல்வதற்காக பாறையில் படிக்கட்டுகள் செதுக்கப்பட்டுள்ளன. சமண முனிவர்கள் இங்கு வாழ்ந்ததற்கான சான்றுகள் இங்கு காணக்கிடைக்கின்றன. இங்குள்ள குகைத்தளத்தில் வழவழப்பான மூன்று கற்படுக்கைகள் தலையணைகளுடன் காணப்படுகின்றன. இவை சமண துறவிகள் தங்குவதற்காக பாறையில் செதுக்கப்பட்டுள்ளன.  
## கல்வெட்டு
இந்த மூன்று படுக்கைகளையொட்டி கால்மாட்டிற்கு சற்று கீழே உள்ள சரிவான பாறையில் ஒரு தமிழ் பிராமி கல்வெட்டு பொறிக்கப்பட்டுள்ளது. இக்கல்வெட்டு இரண்டு வரிகள் கொண்டது. கல்வெட்டு மிகவும் தேய்ந்துள்ளாதால் சற்று தெளிவில்லாமல் காணப்படுகிறது.  
## கல்வெட்டு பாடம்
[இ] ளங்காயிபன் ஏவ அகழ் ஊர் அறம்  
மோசி செய்த அதிட்டானம்  

என்பது கல்வெட்டு பாடம் ஆகும்.. யானைமலை தமிழ் பிராமி கல்வெட்டிலும் இப்பெயர் காணப்படுகிறது. "அத்துவாயி அரட்டக்காயிபன்" என்பது ஒரு சமணத் துறவியின் பெயர். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இக்கல்வெட்டில் மூன்றாவது எழுத்தாக வரும் ஙகர மெய் புள்ளி பெற்றுள்ளது. கல்வெட்டின் முடிவில் மூன்று படுக்கைக் கோடுகள் ஒன்றன் கீழ் ஒன்றாகப் பொறிக்கப்பட்டுள்ளன. இக்குறியீடு மூன்று என்ற எண்ணைக் குறிப்பதாகக் கருதப்படுகிறது. இங்குள்ள மூன்று படுக்கைகளைக் குறிக்கிறதா? என்பது உறுதியாகத் தெரியவில்லை. இக்கல்வெட்டு கி.பி. மூன்றாம் நூற்றாண்டைச் சேர்ந்ததாகக் கருதப்படுகிறது. .  
## பார்சுவநாதர்: 23 ஆம் சமண தீர்த்தங்கரரின் சிற்பம்

சமணப் படுக்கை அமைந்துள்ள பாறையின் அருகே உள்ள மற்றொரு பாறையில் செதுக்கப்பட்டுள்ள புடைப்புச் சிற்பம் சமண சமயத்தைச் சேர்ந்த 23 ஆம் தீர்தங்கரான பார்சுவனாதரின் சிற்பமாகும். பார்சுவநாதர் ஐந்து தலை நாகம் அமைத்துள்ள குடையின் கீழ் அமர்ந்த நிலையில் காணப்படுகிறார். கி.பி. எட்டாம் நூற்றாண்டைச் சேர்ந்தது என்று கருதப்படும் இச்சிற்பம் இப்பகுதி மக்களின் வழிபாட்டிற்குரிய தெய்வமாகவும் திகழ்கிறது.  
## மேலும் சில சமணர் படுக்கைகள்
குகையிலிருந்து தென்பகுதியில் படிக்கட்டுகள் வழியே ஏறிச்சென்றால், சமணத் துறவிகளுக்காக வெட்டப்பட்ட ஐந்து கற்படுக்கைகளை மற்றொரு குகைத்தளத்தில் காணலாம். குன்றின் உச்சியில் மேலும் இரண்டு கற்படுக்கைகள் அமைக்கப்-பட்டுள்ளன
# தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்


**தொண்டூர் விண்ணம்பாறை விஷ்ணு சிற்பமும் பல்லவர் கல்வெட்டும்** தமிழ்நாட்டின் விழுப்புரம் மாவட்டம், வல்லம் வட்டம், தொண்டூர் கிராமத்தை ஒட்டி வயல்வெளியில் அமைந்துள்ள ஒற்றைக் கருங்கற் பாறையில் செதுக்கப்பட்டுள்ளன. பல்லவர் கல்வெட்டு பல்லவ மன்னன் தந்திவர்மன் (கி.பி. 795 to 846) காலத்தைச் சேர்ந்தது.  
திறந்த வெளியில் அமைந்துள்ள விஷ்ணு சிற்பம் கி.பி.8-ஆம் நூற்றாண்டைச் சேர்ந்ததாக இருக்கலாம்.இச்சிற்பத் தொகுதி இந்திய தொல்லியல் அளவீட்டுத் துறையின் (Archaeological Survey of India (ASI) பராமரிப்பில் உள்ளது.  

## பள்ளிகொண்ட விஷ்ணுவின் சிற்பம்
தோராயமாக 20 அடி நீளமும், 10 அடி உயரமும் உடைய நீள்சதுர வடிவப் பாறையில் இச்சிற்பம் செதுக்கப்பட்டுள்ளது. சொன்னவண்ணம் செய்த பெருமாள் கோவில் 8-ஆம் நூற்றாண்டின் பிற்பகுதியில் பல்லவர்களால் கட்டப்பட்டதாக நம்பப்படுகிறது.  
இங்கு பெருமாள் இரண்டு கரங்களுடன் காட்சிதருகிறார். தலையில் கிரீடமகுடம், காதில் மகர குண்டலங்கள், கௌஸ்துபம் உள்ளிட்ட கழுத்தணிகள், தோள்வளைகள், கேயூரம், கைவளைகள், அரைப்பட்டிகை (உதரபந்தம்) ஆகிய அணிகலன்களை அணிந்துள்ளார். இடது தோளிலிருந்து கீழிறங்கும் முப்புரிநூல் வலது கைக்கடியில் உபவீதமாக காட்டப்பட்டுள்ளது. இடுப்பில் பட்டாடை அணிந்துள்ளார்.  
இங்குள்ள கல்வெட்டு விஷ்ணுவை 'கிடந்த பெருமாள்’ என்று குறிப்பிட்டுள்ளது.  

## கல்வெட்டு
பல்லவ மன்னன் விஜய தந்திவர்மனின் ஆறாம் ஆட்சி ஆண்டுக் கல்வெட்டு (S.I.I. vol. XIV, no. 42; A. R. No. 283 of 1916) விண்ணம்பாறை சிற்பத்தின் அருகே உள்ள எழுத்துப்பாறையில் பொறிக்கப்பட்டுள்ளது. விண்ணகோவரையார் என்னும் குறுநிலத்தலைவன் 16 கழஞ்சு பொன்னை அறக்கொடையாக அளித்துள்ளான். இதன் வாயிலாகக் கிடைக்கும் வட்டித் தொகையை பயன்படுத்தி எற்றுக் குன்றனார் பட்டாரி அம்மனுக்கு படையல் படைப்பதற்காக மேற்கொண்ட ஏற்பாட்டை இக்கல்வெட்டு பதிவு செய்துள்ளது. படைத்த பின்னர் யாத்ரீகர்களுக்கு உணவாக வழங்கவேண்டும்.என்பது நிபந்தனை. சிங்கபுர நாடு, ஆறுவகூர் சபையோர் 16 கழஞ்சு பொன் கிடைத்ததை ஒப்புக்கொண்டுள்ளனர். வாரியத்தைச் சேர்ந்த குறிப்பிட்ட அங்கத்தினர்கள் மூலம் நிவந்தம் முறையாக பரமரிக்கப்படுவதைக் கண்காணிக்கவும் ஏற்பாடு செய்யப்பட்டுள்ளது.  

## கால அளவீடு
பள்ளிகொண்ட விஷ்ணுவின் சிற்பம் பல்லவ மன்னன் தந்தி வர்மன் காலத்தைச் சேர்ந்தது.
# நசிரா அக்தர்



**நசிரா அக்தர்** (*Nasira Akhter*) இந்தியாவின் சம்மு காசுமீர் மாநிலம் குல்காம் நகரத்தைச் சேர்ந்த ஒரு கண்டுபிடிப்பாளர் ஆவார். 1972 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். பள்ளிப் படிப்பை பாதியில் நிறுத்திய இவர் மூலிகைகளைப் பயன்படுத்துவதில் ஆர்வம் காட்டினார். 2008 ஆம் ஆண்டில் வெளியிடப்படாத ஒரு மூலிகையைப் பயன்படுத்தி இதற்கான ஒரு தீர்வைக் கண்டுபிடித்தார். நசிரா அக்தரின் சாதனைகளை அங்கீகரிக்கும் வகையில், 2022 ஆம் ஆண்டு பன்னாட்டு மகளிர் தினத்தன்று குடியரசுத் தலைவர் இராம்நாத் கோவிந்திடம் இருந்து நாரி சக்தி புரசுகார் எனப்படும் பெண் சக்தி விருதைப் பெற்றார்.
# சு இராசகோபால்



**சு இராசகோபால்** (*S. Rajagopal*) இந்தியாவின் தமிழ்நாட்டைச் சேர்ந்த கல்வெட்டியல் ஆய்வாளர் ஆவார். 1950 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். கல்வெட்டுக் குறித்த ஆர்வத்தை உருவாக்கவும், கல்வெட்டுகள் மூலம் வரலாற்றை அறியவும் இளம் தலைமுறையினருக்கு பயிற்சிகள் அளித்து வருகிறார்.  

## எழுதிய நூல்கள்

1. திருவையாறு
# இலக்மினியா இரயில் நிலையம்


**இலக்மினியா இரயில் நிலையம்** (*Lakhminia railway station*) இந்தியாவின் கிழக்கு மத்திய இரயில்வேயின் ஒரு பிரிவு ஆகும். பீகார் மாநிலத்தின் பேகூசராய் மாவட்டம் சோன்பூர் பிரிவில் உள்ள இலக்மினியா கிராமத்தில் இந்த இரயில் நிலையம் அமைந்துள்ளது. பெகுசராய் பீகாரின் தொழில்துறை தலைநகரமாக அறியப்படுகிறது. இந்நகரம் கல்வியாளர் தாமசு எட்வர்ட்டு ராவன்சா பிறப்பிடமாகும். இலக்மினியா கிராமத்தின் அஞ்சல் குறியீட்டு எண் 851211 ஆகும்.
# பிலியஸ்


**பிலியஸ்** (**Phlius**, ) அல்லது **Phleius** என்பது பண்டைய கிரேக்கத்தின், பெலொப்பொனேசியாவின் வடகிழக்கு பகுதியில் உள்ள ஒரு சுதந்திர நகர அரசாகும். **ஃபிலியாசியா** என அழைக்கப்படும் ஃபிலியசின் பிரதேசம், வடக்கே சிசியோனியா, மேற்கில் ஆர்காடியா, கிழக்கில் கிளியோனே, தெற்கில் ஆர்கோலிஸ் ஆகியவற்றை எல்லைகளாக கொண்டுள்ளது. இந்தப் பிரதேசம் கடல் மட்டத்தில் இருந்து உயரத்தில் உள்ள ஒரு சிறிய பள்ளத்தாக்கு ஆகும். இது மலைகளால் சூழப்பட்டுள்ளது. அதில் இருந்து ஒவ்வொரு பக்கத்திலும் ஓடைகள் பாய்ந்து, சமவெளியின் நடுவில் பாயும் அசோபஸ் ஆற்றுடன் கலக்கின்றன. சமவெளியின் தெற்குப் பகுதியில் உள்ள மலை, அசோபஸ் நீரூற்றுகளின் முக்கிய ஆதாரமாக இருந்தது. அது கார்னேட்ஸ் (Καρνεάτης) என்று அழைக்கப்பட்டது. ஃபிலியஸின் பிரதேசம் பழங்காலத்தில் அங்கு உற்பத்தியாகும் மதுவுக்காக கொண்டாடப்பட்டது. இசுட்ராபோவின் கூற்றுப்படி, நாட்டின் பண்டைய தலைநகரம் செலோஸ் மலையில் உள்ள அரேதிரியா (Ἀραιθυρέα) ஆகும். இது ஓமரால் குறிப்பிடப்பட்டுள்ளது. ஆனால் பின்னர் மக்கள் அதை விட்டு வெளியேறி 30 ஸ்டேடியா தொலைவில் ஃபிலியசைக் கட்டினார்கள். எனினும், பௌசானியாஸ் எந்த இடம்பெயர்வு பற்றியும் பேசவில்லை. ஆனால் பண்டைய தலைநகரம் அராண்டியா (Ἀραντία) என்ற பெயரால் அழைக்கப்பட்டது என்று கூறுகிறார். அதன் நிறுவனர் அராஸ் என்பவராவார். பின்னர் அது அராசின் மகளால் அரேதிரியா என்று அழைக்கப்பட்டது. இது இறுதியாக சீசஸின் மகனும், டெமினஸின் பேரனான ஃபிலியாசினால் பிலியஸ் என்ற பெயரைப் பெற்றது என்று கூறுகிறார். பிலியஸ் சிசியோனிலிருந்து வந்த ரெக்னிடாசின் தலைமையில் டோரியர்களால் கைப்பற்றப்பட்டார். அதனால் இங்கு வசிப்பவர்களில் சிலர் சாமோசுக்கு குடிபெயர்ந்தனர், மற்றவர்கள் கிளாசோமெனேவுக்கு குடிபெயர்ந்தனர்; சமோசுக்கு குடியேறியவர்களில் ஹிப்பாசஸ் என்பவர் இருந்தார், அவரின் வம்சாவளியைச் சேர்ந்தவர் பித்தாகரசு ஆவார்.  

ஃபிலியஸ் பிரபுக்களால் ஆளப்பட்டது. ஃபிலியஸ் 200 வீரர்களை தெர்மோபைலே சமருக்கு அனுப்பியது. அடுத்து 1000 வீரர்களை பிளாட்டீயா சமருக்கு அனுப்பினார். புவியியல் ரீதியாக ஆர்கோசுக்கு நெருக்கமாக இருந்தாலும், இது எசுபார்த்தாவின் கூட்டாளியாகவும் பெலோபொன்னேசியன் கூட்டணியின் உறுப்பினராகவும் இருந்தது. பெலோபொன்னேசியப் போரின் முழு காலத்திலும் இது எசுபார்த்தாவுக்கு விசுவாசமாகவும் ஆர்கோசுக்கு எதிராகவும் இருந்தது.
# தாணு இரவி வர்மா



**தாணு ரவி வர்மா** (*Sthanu Ravi Varma*) ( மலையாளம் மற்றும் தமிழ் : **கோ தாணு இரவி** ), **குலசேகரன்** என்று அழைக்கப்படும் இவர், பொ.ச.844/45 முதல் 870/71 வரை தென்னிந்தியாவில் கேரளாவின் சேர பெருமாள் ஆட்சியாளராக இருந்தார். மேலும் அறிஞர்களால் அறியப்பட்ட ஆரம்பகால சேர பெருமாள் ஆட்சியாளாவார். புகழ்பெற்ற கொல்லம் சிரிய கிறிஸ்தவ செப்பு தகடுகள் மன்னன் தாணு ரவியின் ஐந்தாவது ஆட்சி ஆண்டில் தேதியிட்டவை. தாணு ரவியின் ஆட்சிக் காலத்தைச் சேர்ந்த மேலும் இரண்டு கல்வெட்டுகளை இரிஞ்ஞாலகுடா, கூடல்மாணிக்கம் கோயிலிலும், திருவற்றுவாய், திருவல்லாவிலும் காணலாம். தாணு ரவியின் காலத்தில் கோயில் அதிகாரியாக (இளவரசர்) இவரது மருமகன் (இவரது மகளின் கணவர்) விஜயராகவன் என்பவர் இருந்துள்ளார். இவருக்குப் பிறகு ராம ராஜசேகர் (870/71– 883/84) ஆட்சிக்கு வந்தார்.  

தாணு ரவி தனது ஆட்சியின் முடிவில் அரியணையைத் துறந்தார். மேலும், குலசேகர ஆழ்வார் (பன்னிரெண்டு ஆழ்வார்களில் ஏழாவது ஆழ்வார்) என்ற பெயரில் வைணவ ஆழ்வாரானார். இவர் நாடக ஆசிரியர் சேர மன்னர் குலசேகர வர்மாவுடன் அடையாளம் காணப்படுகிறார்.  

## தொழில்
)]]  
இன்றைய மத்திய கேரளாவானது கொங்கு சேர அல்லது கேரள இராச்சியத்திலிருந்து (கி.பி. 8-9 ஆம் நூற்றாண்டு) பிரிந்து சேர பெருமாள் சாம்ராஜ்யத்தை உருவாக்கி இருக்கலாம். இந்தக் காலகட்டத்திற்கு முன்பு மத்திய கேரளா சில வகையான துணை ஆட்சியின் கீழ் இருந்தது.  

சேர பெருமாள் மன்னனின் நேரடி அதிகாரம் மத்திய கேரளாவில் உள்ள தலைநகர் மாகோதையை (இன்றைய கொடுங்கல்லூர் சுற்றி உள்ள நாட்டிற்கு மட்டுப்படுத்தப்பட்டது. உள்ளூர் தலைவர்கள் (உடையவர்) அரசியல் ரீதியாகவும் இராணுவ ரீதியாகவும் பயன்படுத்திய அதிகாரத்துடன் ஒப்பிடும்போது இவரது அரசாட்சி சடங்களவிலும் பெயரளவில் மட்டுமே இருந்தது. நம்பூதிரி - பிராமணர்கள் மத மற்றும் சமூகப் பாடங்களிலும் பெரும் அதிகாரத்தைக் கொண்டிருந்தனர்.  

### தாணு ரவியின் சமகால சோழ மன்னன்
இவர், கொங்கு நாட்டின் (மத்திய தமிழ்நாடு ) மீதான சோழ மன்னன் ராஜகேசரி வர்மாவின் போரில் பங்குதாரராக இருந்தார். இரண்டு ஆட்சியாளர்களும் இணைந்து தஞ்சையின் தலைவர் விக்கி அண்ணன் (கடம்ப மகாதேவியின் கணவர்) என்று அழைக்கப்படும் ஒரு கங்க இளவரசருக்கு இராணுவ மரியாதைகளை வழங்கியதாக அறியப்படுகிறது. பிருத்விபதியின் மகன் விக்கி அண்ணன் கி.பி 9 ஆம் நூற்றாண்டின் நடுப்பகுதியில் உள்ள கங்கர் கல்வெட்டில் குறிப்பிடப்பட்டுள்ளார். " கதம்பா " என்ற தலைப்பு கதம்ப பரம்பரையுடன் ஒரு உறவைக் குறிக்கிறது. ) அல்லது ஸ்ரீகந்த சோழனுடன் (கி.பி. 817–845) அடையாளம் காணலாம்.  

## கல்வெட்டுகளில்
தாணு ரவியின் கீழ் (கொல்லம்) தலைவரான அய்யன் அடிகள், புகழ்பெற்ற கொல்லம் சிரிய கிறிஸ்தவ செப்புத் தகடுகளை சி. 849 கி.பி.-இல் வெளியிட்டுள்ளார். கொல்லத்தில் மார் சபீர் ஐசோவால் கட்டப்பட்ட கிறிஸ்தவ தேவாலயத்திற்கு அய்யன் அடிகள் நிலம் மற்றும் பணியாட்களை வழங்கியதாகவும், அஞ்சுவண்ணம் மற்றும் மணிகிராமம் ஆகிய வணிகக் கழகங்களுக்கு அதன் பராமரிப்பை ஒப்படைத்ததாகவும் கல்வெட்டு பதிவு செய்கிறது. சேர பெருமாள் இளவரசர் விஜயராகவன் முன்னிலையில் உதவித்தொகை வழங்கப்பட்டது . குலசேகரனின் மகள், கோ கிழான் அடிகள் என்ற பட்டத்துடன், விஜயராகவனைத் திருமணம் செய்து கொண்டார் (இவர் குலசேகரனின் சகோதரியின் மகனாகவும் இருக்கலாம்).  

## இதனையும் பார்க்கவும்

- இராசேந்திர சோழன்
- முதலாம் இராஜராஜ சோழன்
# விஜயராகவன்


விஜயராகவன், சேரப் பெருமாள் அரசன் தாணு இரவி வர்மாவின் (கி.பி. 849) ஐந்தாம் ஆட்சியாண்டில் அரச இளவரசனாகத் தோன்றினார். இவர் தாணு இரவியின் மகளையும் (கோ கிழான் அடிகள் ரவி நீலி) மணந்தார். இளவரசி பற்றிய பதிவு தென் ஆய் நாட்டில் காணப்படுகிறது. இவர் தாணு இரவியின் மருமகனாகவும் (சகோதரியின் மகன்) இருந்திருக்கலாம். இவரது இரண்டு மகள்கள் சோழ மன்னன் முதலாம் பராந்தகனுக்கு திருமணம் செய்து வைக்கப்பட்டனர்.  

விஜயராகவன் முன்பு சேர பெருமாள் வம்சத்தின் அரசன் கோத ரவியுடன் (ஆட்சி சுமார்.905/06-943/44) அடையாளம் காணப்பட்டார்.  

### வம்ச வரலாறு
கி.பி 11 ஆம் நூற்றாண்டில் இயற்றப்பட்ட வம்ச வரலாற்றான மூசிக வம்ச காவ்யத்தில் கேரள மன்னன் 'ஜெயராகவன்' என்று வர்ணிக்கப்படும் அதே அரச குடும்பத்தைச் சேர்ந்தவராகவே விஜயராகவனும் இருக்க வேண்டும். காவ்யத்தின்படி, ஜெயராகவன் அந்த நேரத்தில் ( வட கொல்லம் ) மூசிக மன்னன் குஞ்சி வர்மாவின் மகளை மணந்தார்.  

விஜயராகவன் தனது மைத்துனரான ஈசான மூசிகனுக்கு எதிராக மூசிக இராச்சியத்திற்கு ஒரு இராணுவப் பயணத்தையும் வழிநடத்தினார். ஜெயராகவனின் மகனான கோத வர்மா கேரளகேதுதான் இறுதியில் இரு இராச்சியங்களுக்கும் இடையே மீண்டும் ஒரு சண்டையை ஏற்படுத்தினார்.
# நான்காம் கோவிந்தராசன்


**கோவிந்தராஜா IV** (*Govindaraja* IV) (ஆட்சி சுமார் 1192 பொ.ச.) இன்றைய வடமேற்கு இந்தியாவில் உள்ள சபடலக்ச நாட்டை ஆண்ட சகாம்பரி சகமான வம்சத்தைச் சேர்ந்த ஒரு இந்திய மன்னராவார். கோரி படையெடுப்பாளர்கள் இவரது தந்தை மூன்றம் பிரித்திவிச்ராசனை தோற்கடித்து கொன்றனர். அப்போது இவர் உரிய வயதை அடையாமல் இருந்தபோதும் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக இவரது மாமா அரிராஜா இவரை பதவி நீக்கம் செய்தார். அதைத் தொடர்ந்து, இவர் சகமான வம்சத்தின் இரணதம்பபுரத்தின் சகாமனா புதிய கிளையை இன்றைய ரந்தம்பூரில் நிறுவினார்.  

## ஆட்சி
கோவிந்த ராஜா பிருத்திவிராச் சௌகான் என்ற சகமான மன்னனுக்கு பிறந்தவர். 16 ஆம் நூற்றாண்டின் தாரிக்-இ- பெரிஷ்தா இவரை "கோலா" என்று பெயரிட்டது. இது "கோவிந்தா" என்பதாகவும் "குவா " என்பதன் தவறான எழுத்துப்பெயர்ப்பாகவும் இருக்கலாம்.  

கிபி 1192 இல், கோரிகள் சகமான இராச்சியத்தின் மீது படையெடுத்து, கோவிந்தராஜாவின் தந்தையை தோற்கடித்து கொன்றனர். கோரி முகமது கோவிந்தராஜனை ஆட்சியாளராக நியமித்தார்.  

இவரது குறுகிய ஆட்சியின் போது, தில்லி மற்றும் ஹான்சி உட்பட கிளர்ச்சியாளர் சகமான ஆளுநர்களை கோரிகள் கட்டுப்படுத்தி வைத்திருந்தனர். இவரது மாமா அரிராஜா, அஜ்மீரில் கோரி ஆட்சிக்கு எதிராகக் கிளர்ச்சி செய்தார். கோவிந்தராஜாவை ரந்தம்பூர் கோட்டையில் தஞ்சம் அடையச் செய்தார். கோரியின் ஆளுநர் குத்புத்தீன் ஐபக் தில்லியிலிருந்து ரந்தம்பூருக்கு விரைந்தார். மேலும் அரிராஜாவின் இராணுவத்தை பின்வாங்கும்படி கட்டாயப்படுத்தினார். கோவிந்தராஜா கோரி ஆளுநருக்கு தனது நன்றியைத் தெரிவிக்க மூன்று தங்க முலாம்பழங்களை பரிசாக வழங்கினார்.  

பின்னர் கோவிந்தராஜா அஜ்மீர் திரும்பினார். இருப்பினும், கிபி 1193 இல், அரிராஜா மீண்டும் அஜ்மீர் மீது படையெடுத்தார். போர் பிருத்விராஜாவின் கிளர்ச்சித் தளபதிகளால் ஆதரிக்கப்பட்டது. மீண்டும், கோவிந்தராஜா ரந்தம்பூருக்கு தப்பி ஓட வேண்டியிருந்தது. இந்த நேரத்தில், அரிராஜா அஜ்மீரை ஆக்கிரமிக்க முடிந்தது, மேலும் புதிய சகமான மன்னரானார். அரிராஜா கிபி 1194 இல் கோரிகளால் தோற்கடிக்கப்பட்டார். இதற்கிடையில், கோவிந்தராஜாவுக்கு ரந்தம்பூரின் பதவி வழங்கப்பட்டது. இவரது மகன் வல்கணன் (அல்லது பல்கணன்) இவருக்குப் பின் தில்லி சுல்தானகத்தின் ஆட்சியாளராக ரந்தம்பூர் அரியணையில் அமர்ந்தார்.
# மலேசிய வடக்கு-தெற்கு விரைவுச்சாலை, மத்திய இணைப்பு



**மலேசிய வடக்கு-தெற்கு விரைவுச்சாலை, மத்திய இணைப்பு** அல்லது **மத்திய இணைப்பு விரைவுச்சாலை** (ஆங்கிலம்: *North–South Expressway Central Link*; மலாய்: *Lebuhraya Utara–Selatan Hubungan Tengah*) என்பது மலேசியாவில் உள்ள ஒரு விரைவுச்சாலை. இதற்கு **எலைட்** **(ELITE)** எனும் பெயரும் உண்டு.  

இந்த விரைவுச்சாலை சிலாங்கூர் மாநிலத்தில் உள்ள சா ஆலாம் நகருக்கும்; நெகிரி செம்பிலான் மாநிலத்தில் உள்ள நீலாய் நகருக்கும் இடையே செல்கிறது.  

இந்த விரைவுச் சாலையானது; புத்ராஜெயா மற்றும் கோலாலம்பூர் பன்னாட்டு வானூர்தி நிலையம் ஆகிய இடங்களுக்கான முதன்மை அணுகல் பாதையாகவும் செயல்படுகிறது.  

## பொது

வடக்கு-தெற்கு விரைவுசாலை (மலேசியா) எனும் மலேசியாவின் பிரதான விரைவுச்சாலையில் இரு பிரிவுகள் உள்ளன.  

- 1. வடக்கு-தெற்கு விரைவுசாலை (வடக்கு) *(North–South Expressway Northern Route)*
- 2. வடக்கு-தெற்கு விரைவுசாலை (தெற்கு) *(North–South Expressway Southern Route)*

இந்த இரு பிரிவுகளையும் மத்திய இணைப்பு விரைவுச்சாலை இணைத்துச் செல்கிறது. அந்த வகையில் மாநிலங்களைக் கடந்து *(Interstate Traffic);* வடக்குப் பகுதிக்குச் செல்லும் வாகனங்களும்; தெற்குப் பகுதிக்குச் செல்லும் வாகனங்களும்; கோலாலம்பூர் மாந்கரத்திற்குள் செல்லாமல் கடந்து செல்ல முடியும்.  

வாகனங்கள் கோலாலம்பூர் மாநகரத்திற்குள் செல்வதைத் தவிர்ப்பதற்காகவும்; கோலாலம்பூரில் வாகன நெரிசலைக் குறைப்பதற்காகவும் இந்த மத்திய இணைப்பு விரைவுச்சாலை 1996-ஆம் ஆண்டில் அமைக்கப்பட்டது.  

## வரலாறு

வடக்கு-தெற்கு விரைவுசாலைக்கான புதிய விரைவுச்சாலை (மத்திய இணைப்பு விரைவுச்சாலை) அமைப்பது பற்றி 1994-ஆம் ஆண்டில் அறிவிக்கப்பட்டது.  

1994 மார்ச் மாதம் மத்திய இணைப்பு விரைவுச்சாலையின் கட்டுமானம் தொடங்கப்பட்டது. 1997 ஆகஸ்டு மாதம் நிறைவடைந்தது. முதல் பகுதி, சா ஆலாம் மற்றும் **யூ.எஸ்.ஜே. (USJ)** சுபாங் ஜெயா நகரங்களுக்கு இடையில், 1996 ஜூன் மாதம் திறக்கப்பட்டது.  

### 2000-ஆம் ஆண்டில் புத்ராஜெயா இணைப்பு

1997 அக்டோபர் மாதம், மத்திய இணைப்பு விரைவுச்சாலையின் எஞ்சிய பகுதி, போக்குவரத்துக்கு திறக்கப்பட்டது. 2000-ஆம் ஆண்டில் புத்ராஜெயா நகருக்கான இணைப்பு திறக்கப்பட்டது.  

2013 பிப்ரவரி 28-ஆம் தேதி, மத்திய இணைப்பு விரைவுச் சாலையின், புத்ராஜெயா இணைப்பில் பண்டார் நுசா புத்ராவுக்குச் செல்லும் சந்திப்பில் முழுமை அடையாத ஒரு பாலம் தண்ணீர் குழாய் கசிவு காரணமாக இடிந்து விழுந்தது. உயிர்ச் சேதமோ காயமோ ஏற்படவில்லை.  

## காட்சியகம்
# அனாக்டோரியம்


**அனக்டோரியம்** அல்லது **அனக்டோரியன்** (*Anactorium* or *Anaktorion*, ) என்பது பண்டைய அகர்னானியாவில் இருந்த ஒரு நகரமாகும். இது அம்ப்ராசியோட் வளைகுடாவின் முகத்துவாரத்தில் அமைந்திருந்தது. அயோனியன் கடலில் இருந்து அம்ப்ராசியோட் வளைகுடாவிற்குள் நுழைந்ததும், ஆக்டியத்திற்கு அடுத்தான அகார்னானியாவின் முதல் நகரமாகும். அகார்னானியாவில் இருந்து இது 40 ஸ்டேடியன் தொலைவில் இருந்தது. இது அனக்டோரியத்தின் பிரதேசத்தில் இருந்தது. இந்த நகரம் சில காலம் கிரேக்கத்தின் இந்த பகுதியின் மிக முக்கியமான பகுதிகளில் ஒன்றாக இருந்தது. இது கொரிந்தியர்கள் மற்றும் கோர்சிரேயர்களால் குடியேற்றமாக உருவாக்கப்பட்டது. ஆனால் இந்த மக்களுக்கு இடையே நடந்த போரில், பொ.ச.மு. 432 இல் கொரிந்தியர்கள் மோசடி செய்து இந்த இடத்தைக் கைப்பற்றினர். பொ.ச.மு. 425 வரை கொரிந்தியர்களின் கைகளில் இது இருந்தது. ஏதெனியர்களின் உதவியுடன் அகர்னானியர்களால் கைபற்றப்பட்டபோது கொரிந்திய குடியேறிகள் வெளியேற்றப்பட்டனர். அகஸ்ட்டஸ் இதன் குடிமக்களை நிக்கோபோலிஸ் நகரத்திற்கு புலம் பெயரவைத்தார்.  

இந்த பண்டைய நகரின் தளமானது நவீன நியா கமரினாவுக்கு அருகில் ஏஜி பெட்ரோசில் அமைந்துள்ளது.
# நீலாய்



**நீலாய்** (மலாய்: *Nilai*; ஆங்கிலம்: *Nilai*; சீனம்: 汝来); என்பது மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்துள்ள ஒரு நகரம். சிலாங்கூர் மாநிலத்திற்கு அருகாமையில் அமைந்து உள்ளது.  

கோலாலம்பூர் அனைத்துலக விமான நிலையத்திற்கு அருகாமையில் இருப்பதால், இந்த நகரம் வேகமாக வளர்ந்து வருகிறது.  

நெகிரி செம்பிலான் மாநிலத்தின் தலைநகரான சிரம்பான் நகரத்திற்கும் சிலாங்கூர் மாநிலத்தில் உள்ள காஜாங் நகரத்திற்கும் இடையே கிட்டத்தட்ட பாதி தூரத்தில் நீலாய் நகரம் உள்ளது. மேலும் அந்த இரண்டு நகரங்களையும் இணைக்கும் இரயில்பாதையின் வழியிலும் இந்த நகரம் அமைந்து உள்ளது.  

நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 20 கி.மீ. தொலைவிலும்; கோலாலம்பூர் மாநகரில் இருந்து தெற்கே 50 கி.மீ. தொலைவிலும்; நீலாய் நகரம் அமைந்து உள்ளது.  

## பொது

நீலாய் அதன் கல்வி நிறுவனங்கள் மற்றும் ஆராய்ச்சி மையங்களுக்குப் பெயர் பெற்றது. நெகிரி செம்பிலான் அரசாங்கம் 1990-களில் இந்த நகரத்தை கல்வி மற்றும் ஆராய்ச்சி மையமாக மாற்ற முடிவு செய்தது.  

## நீலாய் காட்சியகம்
# சிறீ ஆஞ்சநேயர் கோவில்



**சிறீ ஆஞ்சநேயர் கோவில்** (*Sri Anjaneyar Kovil*) இலங்கையின் கொழும்பு நகரிலிருந்து ஒன்பது கிலோமீட்டர் தொலைவில் உள்ள கல்கிசை பகுதியில் அமைந்துள்ள ஓர் இந்து ஆலயமாகும். இந்து இதிகாசமான இராமாயணத்தின் மையப் பாத்திரங்களில் ஒன்றான அனுமானுக்கு இக்கோவில் அர்ப்பணிக்கப்பட்டுள்ளது. மேலும் இங்கு நந்தி, நவகிரகம், ராமர், சீதை, பார்சுவநாதரின் சமண சிலைகள் மற்றும் விநாயகர் சிலைகள் போன்றவையும் உள்ளன. இலங்கையில் 1996 ஆம் ஆண்டு சூன் மாதம் 30 ஆம் தேதி நிறுவப்பட்ட இக்கோவில், பஞ்சமுகம் எனப்படும் ஐந்து முகங்கள் கொண்ட அனுமான் சிலை உள்ள ஒரே இந்து ஆலயமாகக் கருதப்படுகிறது. உலகிலேயே ஆஞ்சநேயருக்கு தேர் உள்ள ஒரே கோவில் இது என்றும் கூறப்படுகிறது.
# தடாகம் பள்ளத்தாக்கு

**தடாகம் பள்ளத்தாக்கு**, தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டம், பெரியநாயக்கன்பாளையம் ஊராட்சி ஒன்றியம் பகுதியில் உள்ளது. இது கோயம்புத்தூர் நகரத்திற்கு மேற்கே 15 கிலோ மீட்டர் தொலைவில் உள்ளது. மேற்குத் தொடர்ச்சி மலையடிவாரத்தில் அமைந்த தடாகம் பள்ளத்தாக்குப் பகுதியில் கவுசிகா நதி மற்றும் சங்கனூர் ஓடை போன்ற 50க்கும் மேற்பட்ட நீரோடைகள் பாய்கிறது. எனவே தடாகம் பள்ளத்தாக்கை காப்புக் காடாக அறிவிக்க வேண்டும் என தடாகம் பள்ளத்தாக்குப் பகுதி வேளாண் மக்கள் அரசுக்கு கோரிக்கை வைத்துள்ளனர்.  

மலைவாழ் பழங்குடியினர் அதிகம் வாழும் தடாகம் பள்ளத்தாக்கில் சின்னத்தடாகம், நஞ்சுண்டபுரம், பன்னிமடை, சோமயாம்பாளையம் மற்றும் வீரபாண்டி எனும் 5 மலை கிராம ஊராட்சிகள் உள்ளது.  

தடாகம் பள்ளத்தாக்கு நீர் வளமும், நில வளமும் கொண்டது. இப்பள்ளத்தாக்கில் செம்மண் போன்ற கனிம வளங்கள் நிறைந்தது. நீர் வளமும், காடு வளமும், நில வளமும் கொண்ட தடாகம் பள்ளத்தாக்கில் அனுமதியின்றியும், விதிமுறைகளுக்கு முரணாக 197 செங்கல் சூளைகள் செயல்படுகிறது. செங்கல் சூளை நடத்துவோர்களால் இப்பள்ளத்தாக்கின் கனிம வளக்கொள்ளை, காடழிப்பு, அரசு நிலம் மற்றும் புறம்போக்கு ஆக்கிரமிப்பு, நீர் ஆதாரங்கள் மறிப்பு, குழந்தை தொழிலாளர், கொத்தடிமை முறை போன்ற விதிமீறல்களில் ஈடுபடுபட்டனர். மேலும் கவுசிகா நதி மற்றும் சங்கனூர் நீரோடைகள் இப்பள்ளத்தாக்கின் செங்கல் சூளைகளால் மாசடைந்து போனது. தடாகம் பள்ளத்தாக்குப் பகுதியை சுற்றுச் சூழல் மாசிலிருந்து மீட்க நடவடிக்கை எடுக்க சமூக ஆர்வலர்கள் அரசுக்கு கோரிக்கை வைத்துள்ளனர்.  

2022-ஆம் ஆண்டில் சுற்றுச்சூழல் மாசு காரணமாகவும், நீதிமன்ற உத்தரவாலும் தடாகம் பள்ளத்தாக்குப் பகுதியில் இயங்கி வந்த அனைத்து செங்கல் சூளைகள் மூடப்பட்டது. ஆனைகட்டி, பெரியநாயக்கன்பாளையம் மற்றும் துடியலூர் உள்ளது. ஏப்ரல் 2018 முதல் இப்பகுதியில் சட்டம் & ஒழுங்கை கண்காணிக்க காவல் நிலையம் ஏற்படுத்தப்பட்டது.  
## அர்ச வித்தியா குருகுலம்
வேதாந்தக் கல்வி பயில்வதற்கான அர்ச வித்தியா குருகுலத்தை, தடாகம் பள்ளத்தாக்கில் அமைந்த ஆனைகட்டியில் சுவாமி தயானந்த சரசுவதி நிறுவியுள்ளார்.